**Tillidsrepræsentantmøde**

**Tirsdag den 10.12.2019 kl. 12.00 – ca. 15.00**

**Dirigent: Christian Referent: Maiken**

**Dagsorden:**

**Pkt. 076 – 19 Godkendelse af referat fra den 5.11.2019**

Referatet blev godkendt.

**Pkt. 077 – 19 TR’ernes punkt**

HØ: Der er fokus på og arbejdes med at forbedre arbejdsmiljøet særligt i indskolingen. Mulighed for afholdelse af barns første sygedag opleves forskelligt af kollegerne.

BR: Der er givet dispensation til at slå stillingen som viceskoleleder op.

HV: Der er et stort arbejde med afskedigelsessager pt.

HL: Der er to afskedigelser pga. sygdom.

EG: Der er to sygemeldte ledere. Fleksible skemaer og mange elevsager fylder meget for lærerne pt.

PPR: Budgetnedskæringer betyder at PPR reduceres med fire stillinger. Det betyder, at det er nødvendigt igen igen at revurdere selve teamstrukturen. Christian Event er indsat som ledervikar.

**Pkt. 078 – 19 KS orientering**

* Temadag i Hvidovre.

Kredssamarbejdet i Hovedstaden Vest har inviteret til temadag 29. januar. Indbydelsen er sendt til ledere, TR’ere og AMR’ere i kommunen i dag.

* Fuldmagter. Der er pt. indsamlet 215 fuldmagter.

Det skal tilføjes listen til TR’ernes samtale med nye kolleger.

**Pkt. 079 – 19 Kommisionsrapport og periodeforhandling**

Maiken redegjorde for foreningens forberedelse til modtagelse af kommisionsrapporten, som bliver offentliggjort d. 16. december.

Der er stormøde for alle TR’ere under L409 i DLF d. 17. december. Der er fælles bustransport fra Høje Taastrup station. Der er mødetid 8.15.

HV har aftalt møde i faglig klub onsdag, BR har kaffemøde onsdag og møde i faglig klub torsdag, EG har frikvartersmøde onsdag.

Muligheden for et fælles infomøde på tværs af skoler blev drøftet.

Tr’erne i Kreds 25 har ikke mulighed for at deltage i det regionale TR-møde i januar pga. seminar ift. professionel kapital. Kredsen arbejder på en alternativ løsning.

**Pkt. 080 – 19 Løntjek 2019 - evaluering**

Der har været løntjek på alle skoler. Der er overvejende – heldigvis – styr på lønsammensætningen og de fleste kolleger får rigtig løn. De fejl, som der også blev fundet, følges der op på skolevis. Ca. 70 medlemmer kom til løntjek og der er fundet ca. 30.000 kr. (årligt i 00-niveau) til medlemmerne.

Opfølgning sendes til TR-erne skolevis.

Der ønskes større involvering i datofastsættelse.

Praktikkoordinator og –vejledning løses meget forskelligt fra skole til skole, KS ønsker at arbejde for en ensretning evt. en forhåndsaftale.

**Pkt. 081 – 19 GDPR**

Albertslund kommune har sendt et online kursus vedr. GDPR til alle lærere. Det er særdeles vigtigt, at TR’erne gennemfører kurset, da det giver basal viden om GDPR.   
DLF og kredsen er dataansvarlig for TR’erne, når de udfører fagligt arbejde for foreningen.   
TR’erne skal især være obs på disse forhold:  
1) Persondata skal opbevares i skolens systemer

2) Fysiske dokumenter med følsomme oplysninger som f.eks. referater af sygesamtaler, opgaveoversigter og lønsedler skal opbevares sikkert (i aflåst skab) og makuleres, når der ikke længere er et formål med at gemme oplysningerne.

**Pkt. 082 – 19 Generalforsamling 2020**

Generalforsamlingen holdes på EG.

Der er lavet tidsplan, som inkluderer valg, da der er valg til kredsstyrelsen på denne generalforsamling.

**Pkt. 083 – 19 Fleksible skemaer**

Fleksible skemaer er indført på de fire folkeskoler og bruges meget forskelligt. Kredsen ønsker et overblik og for at få dette, er der tre tiltag: 1) medlemsundersøgelse, 2) TR’erne bedes formulere, hvordan fleksible skemaer fungerer på deres skole og medsende evt. retningslinjer, ledelsesnotater el. lign. og 3) Pia og Maiken vil interviewe grupper af kolleger på skoler (grupperne defineres sammen med TR’erne).

Formålet er at skabe et overblik og bruge dette sammen med TR’erne til at videredefinere vores holdning og evt. indsats vedr. fleksible skemaer, da de har stor indflydelse på kollegernes arbejdsmiljø.

Der er stor forskel på brugen af fleksible skemaer på tværs af afdelinger og skoler.

**Pkt. 084 – 19 Evt.**

Der blev orienteret om en SSP-sag på tværs af skoler.

PPR og EG har 80% valgdeltagelse til hovedstyrelsesvalget. Det er flot. De fik en præmie til julefrokosten.

*Maiken Amisse*

Kredsformand/

Fællestillidsrepræsentant